Coinbase спря търговията с Ethereum Classic след пренаписване на блокчейна – Parite.info
Криптоборсата Coinbase спря всички транзакции с Ethereum Classic след като бяха засечени промени в историята на блокчейна в мрежата, съобщава Coindesk. Смята се, че е направен опит за 51% атака, т.е. превземане на контрола над криптовалутата.
Това е станало в неделя, като е засечена “реогранизция” на над 100 блока. Coinbase съобщава, че е засякла и двойното използване на 88500 ETC на обща стойност около $460 000.
Компанията за киберсигурност SlowMist също е започнала разследване, като казва, че в момента се опитва да проследи източника на атаката. Не всички анализатори и експерти смятат, че става дума за 51% атака, а по-скоро за опит за некоректно “копане” и увеличаване на собствените активи.
За по-голяма сигурност се препоръчва да се увеличи броя на блоковете за потвърждение до над 400.